Merkezê Îrtîbatî û Çapemenîye yê HPGyî derheqê xoverdayîşê gerîlayan ê Avaşîn, Zap û Xakurkê de eşkerayîye daye û detayê çalakî û hêrişanê 3ê gulane  pare kerdî:
Avaşîn
''Girê Werxelê yê Warê Xoverdayîşî yê Werxelê de îşxalkerî hetê hêzanê ma ra ameyî pirodayene, îşxalkerêk ame cezakerdene. Eynî roje hêzanê ma yê YJA Starî herême de da îşxalkeran ro.
Zap
Dormeyê mewzîyanê şerî yê Girê Şehîd Berxwedanî yê Warê Xoverdayîşî yê Şehîd Şahînî de îşxalkerî ameyî pirodayene, îşxalkerêk ame cezakerdene. Reyna dormeyê mewzîyanê şerî yê Girê Şehîd Harûnî yê Warê Xoverdayîşî yê Kurojahroyî de zî îşxalkerî hetê hêzanê ma yê YJA Starî ra ameyî pirodayene, îşxalkerêk ame cezakerdene. Dormeyê Kurojahroyî de zî îşxalkerî pê çekanê giranan ameyî pirodayene. Girê Şehîd Amargî yê Warê Xoverdayîşî de zî îşxalkerî bi taktîkê suîqestî ameyî pirodayene, îşxalkerêk ame cezakerdene. Çalakîya Kevirêkunî yê Warê Xoverdayîşî yê Şikefta Birîndara de zî 2 îşxalkerî ameyî cezakerdene. Îşxalkerê ke dormeyê mewzîyanê şerî yê Girê Rûbarî yê Warê Xoverdayîşî yê Çîyareşî de bî hetê hêzanê ma ra ameyî pirodayene, 4 îşxalkerî ameyî cezakerdene û mewzîyêka ameye  hedefkerdene ameye îmhakerdene. Badê çalakîye artêşa tirke herême da bombayan ver. Girê Rûbarî de helîkopteranê ke waşt warî bombarduman bikerê badê mudaxaleyê hêzanê ma mecbur mendî herême ra vejîyê.
Xakurkê
Girê Şehîd Axîne de hîrê mewzîyê dişmenî hetê hêzanê ma yê YJA Starî ra hîrê hetan ra  ameyî pirodayene. Çalakîye de 4 îşxalkerî ameyî cezakerdene, 2 mewzîyî ameyî îmhakerdene û mewzîyêke zî ameye derbkerdene.
Bombarduman
Girê Cûdî, Çemço, Şikefta Birîndara, Karker, Girê Şehîd Cûdî, Girê Ortê, Şehîd Şahîn, Şehîd Amargî û Kurojahroyî yê herêma Zapî, Girê Şehîd Hakî yê herêma Xakurkê, Girê Hakarî yê herêma Metîna û warê Werxelê yê Avaşînî pê teyarayanê şerî, helîkopteranê hêrişî û obusan dîyayî bombayan ver.''
